SUPER พุ่งกระฉูด 10% รับข่าวดี ก.ล.ต.ไฟเขียวตั้งกองอินฟราฯ ฟันด์ ลุยขายหน่วยลงทุนเม.ย.62
SUPER พุ่งกระฉูด 10% รับข่าวดี ก.ล.ต.ไฟเขียวตั้งกองอินฟราฯ ฟันด์ ลุยขายหน่วยลงทุนเม.ย.62 โดย ณ เวลา 10.02 น. อยู่ที่ระดับ 0.65 บาท เพิ่มขึ้น 0.06 บาท หรือ 10.17% สูงสุดที่ระดับ 0.65 บท ต่ำสุดที่ระดับ 0.62 บาท ด้วยมูลค่าการซื้อขาย 99.62 ล้านบาท
14 มี.ค. 2562

ผู้สื่อข่าวรายงานว่า ราคาหุ้น บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ณ เวลา 10.02 น. อยู่ที่ระดับ 0.65 บาท เพิ่มขึ้น 0.06 บาท หรือ 10.17% สูงสุดที่ระดับ 0.65 บท ต่ำสุดที่ระดับ 0.62 บาท ด้วยมูลค่าการซื้อขาย 99.62 ล้านบาท

โดยราคาหุ้น SUPER ปรับตัวขึ้นแรงวันนี้ หลังมีการรายงานผ่านระบบสารสนเทศตลาดหลักทรัพย์แห่งประเทศไทย ว่า สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) อนุมัติให้บริษัทจัดตั้งและจัดการกองทุนรวมโครงสร้างพื้นฐาน โรงไฟฟ้า ซุปเปอร์ เอนเนอร์ยี แต่กำหนดให้สามารถเสนอขายหน่วยลงทุนของกองทุนได้ต่อเมื่อโครงการโรงไฟฟ้า 2 โครงการที่กองทุนฯจะลงทุนในสิทธิรายได้สุทธิ ได้รับใบอนุญาตที่เกี่ยวข้องครบถ้วนแล้ว
ตามการรายงานข่าวก่อนหน้านี้ : ก.ล.ต.ไฟเขียว SUPER ตั้งกองอินฟราฯ ฟันด์ คาดเริ่มขายหน่วยลงทุนเม.ย.นี้